เมืองท่าข้ามขอเชิญร่วมเดินเฉลิมพระเกียรติฯ เนื่องในวันหัวใจโลก

**โพสต์เมื่อ :**30 กันยายน 2553

วันอาทิตย์ที่ 26 กันยายน นี้ เทศบาลเมืองท่าข้าม ขอเชิญร่วมกิจกรรมเดินเฉลิมพระเกียรติพระบาทสมเด็จพระเจ้าอยู่หัว เนื่องในวันหัวใจโลก ประจำปี 2553

            **นายบุญจง  หวังอัครางกูร รองนายกเทศมนตรีฝ่ายสาธารณสุขและสิ่งแวดล้อม** เปิดเผยว่า สืบเนื่องจากมูลนิธิหัวใจแห่งประเทศไทย ในพระบรมราชูปถัมภ์ ซึ่งมีสมเด็จพระเทพรัตนราชสุดาฯ สยามบรมราชกุมารี เป็นองค์ประธาน โดยทุกองค์กรปกครองส่วนท้องถิ่นทั่วประเทศเป็นเจ้าภาพร่วมจัดกิจกรรมเดินเฉลิมพระเกียรติ พระบาทสมเด็จพระเจ้าอยู่หัว เนื่องในวันหัวใจโลก (World Heart Day) ที่มีการดำเนินงานตั้งแต่ปี 2543 เป็นต้นมา ซึ่งในปี 2553 นี้เป็นการจัดงานครั้งที่ 11 กำหนดจัดกิจกรรมพร้อมกันทั่วประเทศในวันอาทิตย์ที่ 26 กันยายน 2553

            เทศบาลเมืองท่าข้าม จึงกำหนดจัดโครงการกิจกรรมเดินเฉลิมพระเกียรติ พระบาทสมเด็จพระเจ้าอยู่หัว เนื่องในวันหัวใจโลก 2553 ในวันอาทิตย์ที่ 26 กันยายน 2553 ณ สวน 29 กรกฎา(สวนสาธารณะหน้าสำนักงานเทศบาลเมืองท่าข้าม และศูนย์การเรียนรู้เชิงสะพานจุลจอมเกล้า) โดยมีวัตถุประสงค์ เพื่อร่วมเป็นส่วนหนึ่งในกิจกรรมรณรงค์ เผยแพร่ความรู้เรื่องโรคหัวใจ ของมูลนิธิหัวใจแห่งประเทศไทยในพระบรมราชูปถัมภ์ ประกอบกับเป็นการรณรงค์ให้ประชาชนตระหนักถึงความสำคัญในการดูแลรักษาสุขภาพ พร้อมการเผยแพร่ความรู้เรื่องโรคหัวใจหลอดเลือด และภาวะเสี่ยงต่อการเกิดโรคหัวใจ ให้กับพี่น้องประชาชนชาวท่าข้าม เพื่อปลอดจากการเป็นโรคหัวใจ โดยการเดินเพื่อสุขภาพ

            ทั้งนี้ สำหรับผู้ที่สนใจเข้าร่วมกิจกรรมดังกล่าว สอบถามรายละเอียดเพิ่มเติม ได้ที่ กองสาธารณสุขและสิ่งแวดล้อม หรือ โทร.0-7731-1074 ต่อ 416 ทุกวัน เวลาราชการ

**กำหนดการ**

**กิจกรรมเดินเฉลิมพระเกียรติ พระบาทสมเด็จพระเจ้าอยู่หัว
เนื่องในวันหัวใจโลก 2553**

**ในวันอาทิตย์ที่ 26 กันยายน 2553**

เวลา 06.00 น.     - ผู้เข้าร่วมกิจกรรมพร้อมกันที่ สวน 29 กรกฎา(สวนสาธารณะหน้าสำนักงานเทศบาลเมืองท่าข้าม)

- กิจกรรมการตรวจสุขภาพเบื้องต้น โดย เจ้าหน้าที่โรงพยาบาลพุนพิน และสมาชิก อสม.เทศบาลเมืองท่าข้าม

เวลา 07.00 น.     - พิธีเปิด วันหัวใจโลก 2553

เวลา 07.15 น.     - ขบวนเดินเฉลิมพระเกียรติฯ เคลื่อนขบวน จาก สวน 29 กรกฎา เข้าสู่ถนนศรีพุนพิน ถนนจุลจอมเกล้า มุ่งสู่ศูนย์การเรียนรู้เชิงสะพานจุลจอมเกล้า